

**Қазақстан Республикасы Үкіметінің 2006 жылғы 23 желтоқсандағы N 1247 қаулысына өзгерістер мен толықтырулар енгізу туралы**

Қазақстан Республикасы Үкіметінің 2007 жылғы 9 қазандағы N 921 Қаулысы

      Қазақстан Республикасының Үкіметі  **ҚАУЛЫ ЕТЕДІ** :

       1. "Қазақстан Республикасы Президентінің 2006 жылғы 11 желтоқсандағы N 220 Жарлығын іске асыру жөніндегі іс-шаралар туралы" Қазақстан Республикасы Үкіметінің 2006 жылғы 23 желтоқсандағы N 1247  қаулысына (Қазақстан Республикасының ПҮАЖ-ы, 2006 ж., N 49, 518-құжат) мынадай өзгерістер мен толықтырулар енгізілсін:

      көрсетілген қаулымен бекітілген "ҚазАгро" ұлттық холдингі" акционерлік қоғамы қызметінің негізгі қағидаттары туралы меморандумда:

      "Құру мақсаты" деген 1-бөлім мынадай редакцияда жазылсын:

      "ҚазАгро" ұлттық холдингі" АҚ-ны (бұдан әрі - "ҚазАгро" ұлтхолдингі" АҚ) құрудың мақсаты инвестициялық активтерді тиімді басқаруды және акциялары оған орналастырылған акцияларға төлеу ретінде берілген агроөнеркәсіптік кешен саласындағы қызметті жүзеге асыратын акционерлік қоғамдардың (бұдан әрі - қоғамдар) корпоративтік мәдениетін дамытуды қамтамасыз ету жолымен Қазақстан Республикасының агроөнеркәсіптік кешенін дамытуды ынталандыру жөніндегі мемлекеттік саясатты іске асыру болып табылады.";

      "ҚазАгро" ұлттық холдингі" АҚ қызметінің негізгі қағидаттары деген 2-бөлімде:

      үшінші, төртінші және алтыншы абзацтар алынып тасталсын;

      мынадай мазмұндағы жетінші абзацпен толықтырылсын:

      "ҚазАгро" ұлттық холдингі" АҚ және қоғамдар қызметінің

ашықтығы";

      "ҚазАгро" ұлттық холдингі" АҚ-ның міндеттері" деген 3-бөлім мынадай редакцияда жазылсын:

      "Қойылған мақсат шеңберінде»"ҚазАгро" ұлттық холдингі" АҚ-ның міндеттері мынадай болады:

      инвестицияларды агроөнеркәсіптік кешеннің басым міндеттерін шешуге шоғырландыру және бағыттау;

      агроөнеркәсіптік кешен саласындағы мемлекеттік инвестициялардың тиімділігін арттыру;

      аграрлық өндірістік және сервистік инфрақұрылымды дамыту;

      агроөнеркәсіптік кешендегі кластерлердің қалыптасуына және дамуына жәрдемдесу;

      агроөнеркәсіптік кешен өнімінің экспортын дамыту;

      ішкі азық-түлік нарықтарын реттеу және тұрақтандыру;

      корпоративтік басқарудың тиімділігін арттыру.

      Міндеттерді іске асыру директорлар кеңестеріндегі акционердің және өкілдіктің функцияларын жүзеге асыру арқылы қоғамдарды дамытуға»"ҚазАгро" ұлттық холдингі" АҚ-ның белсенді қатысуы жолымен жүзеге асырылатын болады.

      "ҚазАгро" ұлттық холдингі" АҚ-ның функциялары" деген 4-бөлімде:

      үшінші абзацтағы "қоғамдардың" деген сөзден кейін "стратегиялық" деген сөзбен, "жоспарларын" деген сөзден кейін", инвестициялық бағдарламалар мен жылдық бюджеттерді" деген сөздермен

толықтырылсын;

      оныншы абзац алынып тасталсын;

      мынадай мазмұндағы он бірінші, он екінші, он үшінші абзацтармен толықтырылсын:

      "қоғамдардың лауазымды тұлғаларын іріктеу және дәлелдеу;

      қоғамдардың аудитін ұйымдық қамтамасыз ету;

      Қазақстан Республикасының заңнамасына сәйкес өзге де

функциялар.";

      "Қазақстан Республикасының Үкіметі мен "ҚазАгро" ұлттық холдингі" АҚ арасындағы өзара қарым-қатынастар" деген 5-1-бөлімде:

      бірінші абзацта:

      "бір айда бір рет орта мерзімді негізде" деген сөздер "екі жылда бір рет ұзақ мерзімді негізде" деген сөздермен ауыстырылсын;

      "кемінде жылына бір рет" деген сөздермен толықтырылсын;

      екінші абзацта "екі жылда" деген сөздер "айына" деген сөзбен ауыстырылсын;

      үшінші абзацтағы "Компаниялардың" деген сөз "ҚазАгро" ұлттық холдингі" АҚ және қоғамдардың" деген сөздермен ауыстырылсын.

      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК